Mary Victoria Hamilton

D'Mary Victoria Douglas Hamilton, gebuer den 11. Dezember 1850 zu London, a gestuerwen de 14. Februar 1922 zu Budapest, war Prinzessin vu Monaco.

Si koum als Meedche vum William Alexander Anthony Archibald, dem 11. Herzog vun Hamilton, (1811-1863), a senger Fra der Prinzessin Maria-Elisabeth vu Baden (1817-1888) am Hamilton Palace zu London op d'Welt.

Den 21. September 1869 huet si sech um Schlass vu Marchais mat dem Prënz Albert vu Monaco bestuet.

D'Bestietnes war net glécklech, a si huet Monaco schonn no e puer Méint verlooss, fir erëm bei hirer Famill ze liewen, meeschtens zu Baden-Baden. Do gouf den 12. Juli 1870 och hire Jong Louis gebuer, de spéider ënner dem Numm Louis II. Regent vu Monaco gouf.

D'Bestietnes gouf eréischt zéng Joer duerno, den 3. Januar 1880, vun der Kierch annuléiertDe Vatikan hat awer a senger Decisioun dofir gesuergt datt de Prënz Louis d'Rechter op d'Trounfolleg behalen huet., wouropshi si stracks, den 2. Juni 1880, den ungaresche Prënz Tasziló Festetics vun Tolna bestuet huet. Dem Charles III. vu Monaco ass dunn net vill aneres iwwregbliwwe wéi d'Bestietnes vu sengem Jong dunn och den 28. Juli 1880 zivilrechtlech ze scheeden.

Aus dem 2. Bestietnes gounge 4 Kanner ervir:
 Mária (1881-1953)
 Georg (1882-1941)
 Alexandra (1884-1963)
 Karola-Friederika (1888-1951)

D'Mary Victoria Hamilton ass de 14. Februar 1922 zu Budapest gestuerwen a gouf och do begruewen.

Si ass d'Ururgroussmamm vum Prënz Albert II. vu Monaco an duerch hiert zweet Bestietnes ass si och an der Famill vum Moudendesigner Egon von Fürstenberg an der Schauspillerin Ira von Fürstenberg.
 Um Spaweck 

Kategorie:Gebuer 1850
Kategorie:Gestuerwen 1922
Kategorie:Prinzessinne vu Monaco